Bohemians Praha 1905

**Bohemians Praha 1905** je český profesionálny futbalový klub, ktorý sídli v Prahe v mestskej časti Vršovice. Tím pôsobí v najvyššej národnej klubovej súťaži 1. česká futbalová liga. Klub bol založený v roku 1905 a svoje domáce zápasy hrávajú na mestskom štadión Ďolíček.

## História klubu

### Začiatky
V roku 1895 vznikol vo Vršoviciach, v tom čase dediny blízko Prahy, športovný krúžok Kotva v ktorom mladí ľudia prevádzkovali najmä cyklistiku a futbal. Pre prijatie českého futbalového zväzu muselo mať Česko čo najviac futbalových klubov. V roku 1905 sa SK Kotva prihlásila do zväzu. Nasledujúci rok tak bol Český futbalový zväz prijatý ako pridružený člen FIFA. V roku 1905 sa SK Kotva premenovala na AFK Vršovice.

Najväčšie problémy klubu na začiatku bola absencia vlastného ihriska. V roku 1912 získali prvých bohatých ľudí z firiem vo Vršoviciach a v roku 1914 bol slávnostne otvorené nové ihrisku klubu. Ihrisko sa nachádzalo na mieste dnešného neďalekého Ministerstva životného prostredia.

V roku 1927 klub zmenil svoj názov na Bohemians. Stalo sa tak pri príležitosti účastí zájazdu AFK Vršovice v Austrálii. Pred odjazdom do Austrálie hľadal klub vhodný názov, keďže AFK Vršovice by pre obyvateľov Austrálie bol nevysloviteľný. Okrem zmeny názvu sa zmenilo aj logo. Do zeleno-bieleho loga bol pridaný klokan.

V marci 1932 bol slávnostne otvorený Dannerov štadión, dnešný Ďolíček. Štadión bol pomenovaný po Zdeňkovi Dannerovi, vtedajšiemu riaditeľovi Vršovickej zálohy a predsedy klubu. Na prvý zápas proti Slavii Praha prišlo vtedy 18 tisíc fanúšikov.

V roku 1940 zmenil klub názov na Bohemia Praha kvôli nemeckej okupácii. Na konci druhej svetovej vojny bol štadión čiastočne zničený pri bombardovaní Prahy. Po konci vojny sa názov Bohemians vrátil no nie na dlho. Po prevrate komunistov v roku 1948 bol názov zmenený na *Železničári Praha,* neskôr na *Spartak Praha Stalingrad* a tiež na *ČKD Praha.* Názov Bohemians sa vrátil až v roku 1965. Počas tejto doby sa klub pohyboval medzi prvou a druhou ligou.

### Zlatá éra
V 70. rokoch sa začala zlatá éra klubu. Bohemians sa usadil v prvej lige. V sezóne 1974/75 sa dostali na tretie miesto v lige. V rokoch 1980 až 1982 boli vždy na treťom mieste a dvakrát sa dostali do finále Českého pohára. Sezóna 1982/83 je však najúspešnejšia v histórii klubu. Získali svoj prvý titul a navyše sa dostali do semifinále Pohára UEFA. Vtedajšia popularita viedla podnik Sfinx k výrobe zelených mentolových cukríkov pod názvom *Klokanky.*

Po titule však Bohemians naďalej patril medzi najlepšie tímy v československej lige. Ich zlatá éra končila spoločne s koncom ČSSR. Pri poslednej sezóne československej ligy v sezóne 1982/83 sa Bohemians umiestnil na 15. mieste no zachránili sa v baráži. Po rozdelení republiky ich kríza pokračovala a v roku 1995 zostúpili do 2. ligy.

### Kauza Bohemians
V roku 2005 klubu hrozil zánik kvôli finančným problémom. Prišli o profesionálnu licenciu a nedohrali 2. ligu v sezóne 2004/05. Navyše na klub bol 1. februára 2005 uvalený konkurz. Vtedajší majiteľ FC Bohemians Praha nechcel aby sa logo a názov stali súčasťou majetkového vyrovnania a tak získal súhlas TJ Bohemians Praha s prevedením názvu a loga na tretoligový klub FC Střížkov Praha 9. 

Po vyhlásení konkurzu začali fanúšikovia ponúkať pomoc klubu a 3. februára 2005 bol oznámený vznik fanušikovskej iniciatívy S.O.S. Klokan. Koncom marca sa tento neformálny spolok transformoval do Družstva fanúšikov Bohemians (DFB). Družstvo si dalo za cieľ záchranu klubu Bohemians Praha a nadviazanie na histórie klubu. Finančné príspevky na záchranu klubu nedostávali iba od prihlásených členov ale aj od ďalších zdrojov napr. od futbalových internacionálov alebo od rivala SK Slavie Praha. DFB začalo spolupracovať so spoločnosťou AFK Vršovice, ktorá od správcu konkurznej podstaty kúpila nielen práva k súťažiam ale aj historickú kontinuitu, ktorú uznal taktiež aj ČMFS.  Ako nástupnícky klub sa prihlásil do nasledujúcej sezóny ČFL (3. liga). Rovnakú súťaž hrali aj klub zo Střížkova, ktorý mal od TJ Bohemians prenajaté meno a logo Bohemians. Koncom júla 2005 českomoravský klub povolil premenovanie klubu AFK Vršovice na súčasný názov Bohemians 1905. Tento prevod práv na AFK Vršovice bol dôvodom súdneho sporu s FC Bohemians Praha, ktorá tvrdila, že táto zmluvu bola v rozpore so zákonom. V roku 2011 Mestský súd v Prahe rozhodol, že zmluva o prevode nástupnických práv z FC Bohemians Praha nie je platná. Rozhodnutie nebolo pravoplatné a po odvolaní mal o veci rozhodnúť Vrchný súd v Prahe.

## Úspechy klubu
* **[[Česko-slovenská futbalová liga]]**
** **Víťaz**: 1982/83
* **[[Pohár FAČR]]**
** **Víťaz**: 1981/82
*Pohár UEFA/Európska liga UEFA
**Semfinále: 1982/83

## Bohemians Praha v európskych súťažiach

## Bohemians Praha v prvej českej lige

* 4. miesto: 2001/02, 2022/23
* 6. miesto: 2010/11
* 7. miesto: 1999/00, 2017/18
* 8. miesto: 2014/15, 2019/20, 2024/25
* 9. miesto: 2000/01, 2015/16
* 10. miesto: 2020/21
* 12. miesto: 2009/10
* 13. miesto: 2016/17, 2018/19, 2023/24

* 14. miesto: 1993/94, 2013/14, 2021/22
* 15. miesto: 1994/95, 2003/04, 2007/08, 2011/12
* 16. miesto: 1996/97

V sezónach 1995/96, 1997/98 až 1998/99, 2003/04 až 2004/05, 2006/07, 2008/09 a 2012/13 hrali Bohemians v 2. českej lige

V sezóne 2005/06 hrali Bohemians v ČFL (3. česká liga).

## Referencie

## Externé odkazy
* Oficiálna stránka

## Zdroj

Kategória:České futbalové kluby
Kategória:Futbalové kluby založené v 1905
Kategória:Bohemians 1905